गुवाहाटी,जुलाइ 7: सुक्रबाराव रासियानि Nizhny Novgorod Stadium आव FIFA बुहुम कापनि Quarter-final आव फ्रांस आरो उरुगेनि गेजेराव गेलेनायाव फ्रांसआ उरुगेखौ 2-0 आ फेजेनो।
 फ्रांसनि Raphael Varane आरो Antoine Griezmann आ गल सोनानै Semi-final आव थांनो हायो।  फ्रांसआ बेलजियमजों Semi-final खौ गेलेगोन।
 33 मिनीटाव फ्रांसनि Lucas Hernandez आ गोमो कार्द मनो।  39 मिनीटाव उरुगोनि Rodrigo Bentancur आ गोमो कार्द मोनो।  40 मिनीटाव फ्रांसनि Raphael Varane आ गल सोनो हानानै 1-0 आव सिगांलांनो हायो आरो खावसे सम गेलेनायाव गलखौ रावबो सोलायहोनो हायासै।  61 मिनीटाव फ्रांसनि Antoine Griezman आ गल सोबावनानै दाबुल खालामनो हायो।  69 मिनीटाव मोन्नैबो हान्जानिफ्राय गोमो कार्द मोनो, फ्रांनिफ्राय Kylian Mbappee आरो उरुगेनिफ्राय Cristian Rodriguez.  सम जोबनानै 5 मिनीट सम बारायना होदेरब्लाबो उरुगेआ गल सोफिन्नो हायासै आरो फ्रांसआ उरुगेखौ 2-0 आ फेजेन्नानै Semi-final आव थांनो हायो। 